हनॉ लार्किन अपने पति जॉनसन से शादी के दौरान तीन किताबें पढ़ चुकी थीं. उनमें से सैम मैक्ब्रैटने की किताब 'गेस हाउ मच आय लव यू" काफ़ी अलग थी.लार्किन को अपनी किशोरावस्था में खरगोशों की कहानियों से प्यार था. उन्हें बिग नटब्राउन हेयर और लिटिल नटब्राउन हेयर की कहानी बहुत पसंद थी.कहानी में खरगोशों के प्रेम की अभिव्यक्ति का अंदाज़ उन्हें बहुत लुभाता था. यह आज भी उनकी पसंदीदा कहानियों में एक है.लार्किन कहती हैं कि इन कहानियों में खरगोश एक-दूसरे के लिए अपने प्यार को बहुत बढ़ा-चढ़ाकर जताते हैं.लिटिल नटब्राउन और बिग नट ब्राउन खरगोश गली, नदी, पहाड़ियों का ज़िक्र करते हुए एक-दूसरे को अपने प्यार का यक़ीन दिलाते हैं.लार्किन के मुताबिक़ "यह बच्चों की किताब है, जो युवाओं की ज़िंदगी से भी जुड़ती है क्योंकि इसमें वास्तविक प्यार की निरंतरता का ज़िक्र होता है. न्यू फ़ॉरेस्ट होटल मेंशादी के दौरान उनकी बहन ने यह पूरी किताब पढ़ी. उसके पति के साथ मौजूद छोटी लड़की उन्हें बच्चों की किताब पढ़ते देख हैरान रह गई."ईसाई धर्म में ज़्यादातर शादी करने वाले जोड़ों को आशा, प्यार और भरोसे के ऊपर सोचने वाले साहित्य से रूबरू कराया जाता है.मगर यूके अलाइंस ऑफ़ वेडिंग प्लानर के निदेशक बर्नेडिट्ट चैपमैन का कहना है कि आधुनिक जोड़ों के अध्ययन का रुझान बदल रहा है.चैपमैन कहते हैं "किताबों का अध्ययन शादी का एक अहम हिस्सा है. यह जोड़ों के व्यक्तित्व के बारे में हैं. बच्चों का साहित्य शादी करने वाले जोड़ों में तेज़ी से लोकप्रिय हो रहा है क्योंकि हर पीढ़ी के लोग बच्चों के साहित्य से रिश्ता जोड़ पाते हैं."चैपमैन बताते हैं, "लोग बच्चों की ऐसी किताबों का चुनाव कर रहे हैं, जो समझने में सरल हैं. इसके साथ-साथ लोग कोशिश करते हैं कि किताबें पढ़ने और सुनाने में इतनी मनोरंजक हों कि लोगों के चेहरों पर मुस्कुराहट तैर जाए."वो कहते हैं कि पुनर्विवाह करने वाले जोड़ों में भी बच्चों की किताबें पसंद की जा रही हैं क्योंकि वह पुराने संबंधों से पैदा हुए बच्चों को विशेष महत्व देना चाहते हैं.मार्जरी विलियम की कहानी 'द वेलवेट्टीन रैबिट' लोगों के बीच ख़ासी पसंद की जा रही है.अभिनेत्री ड्र्यू बैरीमूर की विल कोपमैन से 2012 में शादी के दौरान कोलमैन की बहन ने इस किताब का एक पैराग्राफ़ पढ़ा. प्रिंस विलियम और प्रिंस हैरी ने ज़ारा फिलिप्स की माइक टिन्डाल के साथ शादी के दौरान कुछ पंक्तियां पढ़ी थीं.चैपमैन कहते हैं कि शादी वाले ब्लॉग्स के बढ़ते चलन के कारण किताबों की रचनात्मक पसंद को बढ़ावा मिल रहा है.फिर भी बच्चों की किताबों के प्रति लोगों के गहरे रुझान की वज़ह क्या है?कैंब्रिज विश्वविद्यालय में होमर्टन रिसर्च और टीचिंग सेंटर के निदेशक प्रोफ़ेसर मारिया निकोलाजेवा कहते हैं कि बच्चों की किताबों से साझा अनुभव मिलते हैं.उनकी बेटी ने अपनी शादीके दौरान आंत्वान द सेंट-एग्जुपरी की पुस्तक 'लिटिल प्रिंस' पढ़ी और शादी समारोह के दौरान निकोलाजेवा ने 'द वेलवेट्टीन रैबिट' पढ़कर सुनाई.मारिया कहती हैं कि बच्चों की किताबों में महत्वपूर्ण विचारों और जीवन दर्शन की संक्षेप में अभिव्यक्ति होती है. यही बात बच्चों की किताबों को वेडिंग रीडिंग के लिए आदर्श बनाती है.'द वेलवेट्टीन रैबिट' किताब में जीवन के अस्तित्ववादी सवालों का जिक्र होता है. जैसे इंसान होने का मतलब क्या है?निकोलाजेवा कहते हैं, "हम जैसे-जैसे बड़े होते हैं संसार को समझने की कोशिश करते हैं. हम दुनिया को साहित्य के विभिन्न पात्रों के माध्यम से समझने की कोशिश करते हैं क्योंकि हमें इससे रोज़मर्रा के जीवन से अलग अनुभव मिलता है."आंद्रा डेल कहती है कि राबर्ट से अपनी शादी के दौरान उन्होंने एडवर्ड लियर की पुसीकैट और द आउल पढ़ने का फ़ैसला किया. किताबों के संदर्भ से शादी को नए अर्थ मिले.डेल बताती हैं, "यह हर किसी को मुस्कुराहट बाँटने का मौका था. इसकी छवि किताबों को पढ़ने के दौरान मिली. मैं ख़ुद भी बिल्लियों की बहुत बड़ी फ़ैन हूँ."वे कहती है कि अब वे इस कहानी को अपने बच्चों को सुना सकती हैं. यह उनकी बेटी की शादी के लिए भी अच्छी वेडिंग रीडिंग साबित हो सकती है.आंद्रा डेल कहती हैं, "बच्चों के साहित्य में बड़ी विविधता होती है. लोग दूरदर्शिता के साथ आगे देख रहे हैं और कोशिश कर रहे हैं कि इसे ज़्यादा रोचक और विशिष्ट अनुभव बना सकें."(बीबीसी हिन्दी के एंड्रॉएड ऐप के लिए यहां 



क्लिक करें. आप हमें 



फ़ेसबुक और 



ट्विटर पर भी फ़ॉलो कर सकते हैं.)